Document ID: 32015D0261

A BIZOTTSÁG (EU) 2015/261 VÉGREHAJTÁSI HATÁROZATA
(2015. február 6.)
a 2010/470/EU és a 2010/471/EU határozatoknak a lófélékhez tartozó állatok spermájának, petesejtjeinek és embrióinak Unión belüli kereskedelmére és az Unióba történő behozatalára vonatkozó állat-egészségügyi bizonyítványmintákkal kapcsolatos követelmények tekintetében történő módosításáról
(az értesítés a C(2015) 548. számú dokumentummal történt)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 11. cikke (2) bekezdésének negyedik francia bekezdésére, 11. cikke (3) bekezdésének harmadik francia bekezdésére, 17. cikke (2) bekezdésének b) pontjára és 18. cikke (1) bekezdésének első francia bekezdésére,
mivel:
(1)
A 92/65/EGK irányelv megállapítja azon sperma, petesejtek és embriók Unión belüli kereskedelmére és Unióba történő behozatalára irányadó állat-egészségügyi követelményeket, amelyek nem tartoznak külön uniós jogszabályokban megállapított állat-egészségügyi követelmények hatálya alá. Az említett irányelv a lófélékhez tartozó állatok spermájának, petesejtjeinek és embrióinak (a továbbiakban: áruk) Unión belüli kereskedelmére és Unióba történő behozatalára vonatkozóan is tartalmaz követelményeket. Ezenkívül előírja, hogy ezen áruk Unión belüli kereskedelmére és Unióba történő behozatalára állat-egészségügyi bizonyítványmintákat kell meghatározni.
(2)
A 92/65/EGK irányelv D. melléklete bizonyos követelményeket állapít meg azon árukra vonatkozóan, amelyeknek szerepelniük kell az áruk Unión belüli kereskedelmére és az Unióba történő behozatalára vonatkozó állat-egészségügyi bizonyítványmintákban.
(3)
A 2010/470/EU bizottsági határozat (2) állat-egészségügyi bizonyítványmintákat határoz meg többek között a lófélékhez tartozó állatok spermájának, petesejtjeinek és embrióinak Unión belüli kereskedelmére vonatkozóan.
(4)
A 2010/471/EU bizottsági határozat (3) meghatározza a spermagyűjtő- és tároló központokat, az embriógyűjtő- és előállító munkacsoportokat, valamint a bizonyítványkiállítási követelményeket tartalmazó listák tekintetében a lófélékhez tartozó állatok spermájának, petesejtjeinek és embrióinak Unióba történő behozatalára vonatkozó feltételeket.
(5)
A 92/65/EK irányelv D. mellékletét módosító 846/2014/EU bizottsági végrehajtási rendelet (4) elfogadása miatt - amely új szabályokat vezetett be a spermagyűjtő központok felügyeletére vonatkozóan, valamint a 2009/156/EK tanácsi irányelvben (5) megállapított feltételeken túlmenően további feltételeket határozott meg a lófélékhez tartozó donor állatok spermájára, petesejtjeire és embrióira vonatkozóan - új állat-egészségügyi bizonyítványmintákat kell meghatározni az említett áruk Unión belüli kereskedelmére és Unióba történő behozatalára vonatkozóan. A 846/2014/EU rendelet 2014. október 1-je óta alkalmazandó.
(6)
Ezért az uniós jogszabályok egységessége érdekében a 2010/470/EU és a 2010/471/EU határozatokban megállapított állat-egészségügyi bizonyítványmintákat módosítani kell. A 846/2014/EU rendelet és e határozat alkalmazásának kezdő időpontját követően összegyűjtött és feladott árukat az e határozatban rögzített új állat-egészségügyi bizonyítványmintáknak kell kísérniük.
(7)
Mivel az áruk hosszú ideig eltarthatók, az olyan árukészletek esetében, amelyek összegyűjtésére, feldolgozására és tárolására a 92/65/EGK irányelvnek megfelelően, a 846/2014/EU rendelet és a 176/2010/EU bizottsági rendelet (6) által bevezetett módosítások alkalmazási időpontja előtt került sor, továbbra is érvényben kell tartani a vonatkozó állat-egészségügyi bizonyítványmintákat.
(8)
Ezenkívül a 2010/471/EU határozatban megállapított állat-egészségügyi bizonyítványminták I. részében az I.11. pontot („Származási hely”) módosítani kell úgy, hogy csak egyetlen, a sperma származási helye szerinti spermagyűjtő központ vagy egyetlen, a sperma feladási helye szerinti spermatároló központ vagy egyetlen, a petesejtek vagy embriók származási helye szerinti, engedélyezett embriógyűjtő vagy embrió-előállító munkacsoport legyen megengedett, valamint hogy az említett pont igazodjon a 2010/470/EU határozatban meghatározott állat-egészségügyi bizonyítványmintákhoz.
(9)
Ezenfelül a 2010/471/EU határozat I. melléklete 2. részének A. szakaszában 1. mintaként meghatározott, a lófélékhez tartozó állatok spermájának az Unióban történő behozatalához szükséges állat-egészségügyi bizonyítványmintában, valamint a 2010/471/EU határozat II. melléklete 2. részének A. szakaszában 1. mintaként meghatározott, a lófélékhez tartozó állatok petesejtjeinek és embrióinak az Unióba történő behozatalához szükséges állat-egészségügyi bizonyítványmintában - „A szárazföldi állatoknál alkalmazott diagnosztikai vizsgálatok és vakcinák kézikönyvében” (7) az egészségügyi vizsgálatokra vonatkozóan meghatározott nemzetközi szabványokat tekintetbe véve - módosítani kell a hólyagos szájgyulladással kapcsolatos állat-egészségügyi feltételeket.
(10)
Az adminisztratív terhek további csökkentése érdekében a 2010/470/EU határozatban meghatározott állat-egészségügyi bizonyítványminták I. részének I.31. pontjából, valamint a 2010/471/EU határozatban meghatározott állat-egészségügyi bizonyítványminták I. részének I.28. pontjából helyénvaló törölni a fajtára vonatkozó információkat, mivel azok tenyésztéstechnikai előírásokhoz kötődnek és az állat-egészségügyi feltételek tanúsítása szempontjából irrelevánsak.
(11)
A 2010/470/EU és a 2010/471/EU határozatot ezért ennek megfelelően módosítani kell.
(12)
Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A HATÁROZATOT:
1. cikk
A 2010/470/EU határozat módosításai
A 2010/470/EU határozat a következőképpen módosul:
1.
A 2. és a 3. cikk helyébe a következő szöveg lép:
„2. cikk
A lófélékhez tartozó állatok spermájának kereskedelme
A lófélékhez tartozó állatok spermaszállítmányait az egyik tagállamból egy másikba történő szállítás során az I. mellékletben meghatározott alábbi állat-egészségügyi bizonyítványminták egyikének kell kísérnie:
a)
IA. állat-egészségügyi bizonyítványminta a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött és a sperma származási helye szerinti, engedélyezett spermagyűjtő központból feladott spermája szállítmányainak Unión belüli kereskedelméhez;
b)
IB. állat-egészségügyi bizonyítványminta a lófélékhez tartozó állatok 2010. augusztus 31. után és 2014. október 1. előtt a 92/65/EGK irányelvnek megfelelően gyűjtött, feldolgozott és tárolt és a sperma származási helye szerinti, engedélyezett spermagyűjtő központból 2010. augusztus 31. után feladott spermakészletei szállítmányainak Unión belüli kereskedelméhez;
c)
IC. állat-egészségügyi bizonyítványminta a lófélékhez tartozó állatok 2010. szeptember 1. előtt a 92/65/EGK irányelvnek megfelelően gyűjtött, feldolgozott és tárolt és a sperma származási helye szerinti, engedélyezett spermagyűjtő központból 2010. augusztus 31. után feladott spermakészletei szállítmányainak Unión belüli kereskedelméhez;
d)
ID. állat-egészségügyi bizonyítványminta a következő szállítmányok Unión belüli kereskedelméhez:
i.
a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött, feldolgozott és tárolt és engedélyezett spermatároló központból feladott spermája;
ii.
a lófélékhez tartozó állatok
-
2010. augusztus 31. után és 2014. október 1. előtt, vagy
-
2010. szeptember 1. előtt
a 92/65/EGK irányelvnek megfelelően gyűjtött, feldolgozott és tárolt és engedélyezett spermatároló központból 2010. augusztus 31. után feladott spermakészletei.
3. cikk
A lófélékhez tartozó állatok petesejtjeinek és embrióinak kereskedelme
A lófélékhez tartozó állatok petesejtjeit és embrióit tartalmazó szállítmányokat az egyik tagállamból egy másikba történő szállítás során a II. mellékletben meghatározott, alábbi minták egyikének megfelelő állat-egészségügyi bizonyítványnak kell kísérnie:
a)
IIA. állat-egészségügyi bizonyítványminta a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött vagy előállított és a petesejtek, illetve embriók származási helye szerinti, engedélyezett embriógyűjtő vagy -előállító munkacsoport által feladott petesejtjei és embriói szállítmányainak Unión belüli kereskedelméhez;
b)
IIB. állat-egészségügyi bizonyítványminta a lófélékhez tartozó állatok 2010. augusztus 31. után és 2014. október 1. előtt a 92/65/EGK irányelvnek megfelelően gyűjtött, feldolgozott és tárolt és a petesejtek, illetve embriók származási helye szerinti, engedélyezett embriógyűjtő vagy -előállító munkacsoport által 2010. október 31. után feladott petesejt- és embriókészletei szállítmányainak Unión belüli kereskedelméhez;
c)
IIC. állat-egészségügyi bizonyítványminta a lófélékhez tartozó állatok 2010. szeptember 1. előtt a 92/65/EGK irányelvnek megfelelően gyűjtött, feldolgozott és tárolt és a petesejtek, illetve embriók származási helye szerinti, engedélyezett embriógyűjtő munkacsoport által 2010. augusztus 31. után feladott petesejt- és embriókészletei szállítmányainak Unión belüli kereskedelméhez.”
2.
Az I. és II. melléklet helyébe e határozat I. mellékletének szövege lép.
2. cikk
A 2010/471/EU határozat módosításai
A 2010/471/EU határozat a következőképpen módosul:
1.
A 2. cikk c) pontja helyébe a következő szöveg lép:
„c)
azokat az I. melléklet 2. részében meghatározott alábbi állat-egészségügyi bizonyítványminták egyikének megfelelően kiállított állat-egészségügyi bizonyítvány kíséri, amelyet az említett melléklet 1. részében található kitöltési útmutató szerint töltöttek ki:
i.
1. MINTA - Állat-egészségügyi bizonyítványminta a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött és a sperma származási helye szerinti, engedélyezett spermagyűjtő központból feladott spermaszállítmányainak behozatalához;
ii.
2. MINTA - Állat-egészségügyi bizonyítványminta a lófélékhez tartozó állatok 2010. augusztus 31. után és 2014. október 1. előtt a 92/65/EGK irányelvnek megfelelően gyűjtött, feldolgozott és tárolt és a sperma származási helye szerinti, engedélyezett spermagyűjtő központból 2010. augusztus 31. után feladott spermakészletei szállítmányainak behozatalához;
iii.
3. MINTA - Állat-egészségügyi bizonyítványminta a lófélékhez tartozó állatok 2010. szeptember 1. előtt a 92/65/EGK irányelvnek megfelelően gyűjtött, feldolgozott és tárolt és a sperma származási helye szerinti, engedélyezett spermagyűjtő központból 2010. augusztus 31. után feladott spermakészletei szállítmányainak behozatalához;
iv.
4. MINTA - Állat-egészségügyi bizonyítványminta a következő szállítmányok behozatalához:
-
a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött, feldolgozott és tárolt és engedélyezett spermatároló központból feladott spermája,
-
a lófélékhez tartozó állatok
a)
2010. augusztus 31. után és 2014. október 1. előtt, vagy
b)
2010. szeptember 1. előtt
a 92/65/EGK irányelvnek megfelelően gyűjtött, feldolgozott és tárolt és engedélyezett spermatároló központból 2010. augusztus 31. után feladott spermakészletei.
Amennyiben azonban az Európai Unió és adott harmadik országok között létrejött kétoldalú megállapodások eltérő bizonyítványkiállítási követelményeket határoznak meg, úgy azokat a követelményeket kell alkalmazni.”
2.
A 3. cikk c) pontja helyébe a következő szöveg lép:
„c)
azokat a II. melléklet 2. részében meghatározott alábbi állat-egészségügyi bizonyítványminták egyikének megfelelően kiállított állat-egészségügyi bizonyítvány kíséri, amelyet az említett melléklet 1. részében található kitöltési útmutató szerint töltöttek ki:
i.
1. MINTA - Állat-egészségügyi bizonyítványminta a lófélékhez tartozó állatok 2014. szeptember 30. után a 92/65/EGK irányelvnek megfelelően gyűjtött vagy előállított és a petesejtek, illetve embriók származási helye szerinti, engedélyezett embriógyűjtő vagy -előállító munkacsoport által feladott petesejtjei és embriói szállítmányainak behozatalához;
ii.
2. MINTA - Állat-egészségügyi bizonyítványminta a lófélékhez tartozó állatok 2010. augusztus 31. után és 2014. október 1. előtt a 92/65/EGK irányelvnek megfelelően gyűjtött, feldolgozott és tárolt és a petesejtek, illetve embriók származási helye szerinti, engedélyezett embriógyűjtő vagy -előállító munkacsoport által 2010. augusztus 31. után feladott petesejt- és embriókészletei szállítmányainak behozatalához.
Amennyiben azonban az Európai Unió és adott harmadik országok között létrejött kétoldalú megállapodások eltérő bizonyítványkiállítási követelményeket határoznak meg, úgy azokat a követelményeket kell alkalmazni.”
3.
Az I. és II. melléklet e határozat II. melléklete szerint módosul.
3. cikk
Címzettek
Ennek a határozatnak a tagállamok a címzettjei.
Kelt Brüsszelben, 2015. február 6-án.

Labels: 3
6